**Zápisnica**

**z 1. zasadnutia Obecného zastupiteľstva konaného dňa 28.03.2018 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

 Poslanci : Pavol Huntata, Ing. Ivana Kostrábová, Ing. Pavol Sedmák, Miloš Kmeť

 RNDr. Tatiana Záhradníková

**Pozvaní:** JUDr. Jana Poloncová, Ing. Andrej Polonec

**Program:**

1. Zahájenie, prezentácia,
2. Schválenie programu OZ a určenie zapisovateľa a overovateľov zápisnice
3. Správa o kontrolnej činnosti hlavnej kontrolórky obce za rok 2017
4. Rozvoj v lokalite Farské – JUDr. Jana Poloncová
5. Plán investícii na rok 2018
6. Rôzne
7. Diskusia
8. Záver

**Bod 1**

Starostka obce zahájila zasadnutie obecného zastupiteľstva a privítala prítomných.

**Bod 2**

Starostka obce predložila na schválenie poslancom program OZ, tak ako bol zverejnený na úradnej tabuli obce a web stránke obce.

Za zapisovateľa určila Ing. Pavla Sedmáka , za overovateľov zápisnice Pavla Huntatu a Ing. Ivanu Kostrábovú

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **1 / 2018 zo dňa 28.03.2018**

* **schvaľuje** program zasadnutia OZ

**Bod 3**

Správa o kontrolnej činnosti hlavnej kontrolórky obce za rok 2017

Poslankyňa Ing. Ivana Kostrábová informovala o Správe o kontrolnej činnosti hlavnej kontrolórky obce, spracovanou Ing. Jankou Jesenskou.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **2/ 2018 zo dňa 28.03.2018**

* **berie na vedomie** Správu o kontrolnej činnosti hlavnej kontrolórky obce za rok 2017

**Bod 4**

Rozvoj v lokalite Farské – JUDr. Jana Poloncová

JUDr. Jana Poloncová, ako vlastníčka pozemku v lokalite Farské žiadala o informáciu, akým spôsobom bude OZ súčinné na dohode o spolupráci s developerom Antonom Mullerom. Žiadala o doplnenie informácií ako chronologicky prebiehalo stavebné konanie v dotknutej lokalite o ktoré žiadal developer A. Muller. Starostka obce podrobne informovala o stave konania a odpovedala na otázky vlastníčky pozemku JUDr. Jany Poloncovej a pána Ing. Hoštáka. Prízvukovala, že obec má záujem na dokončení lokality a poskytuje súčinnosť v rámci reálnych a zákonných možností. JUDr. Poloncová informovala, že získala informáciu od pána Mullera, ktorý ju informoval o tom, že plánovaný odkop kopca, za účelom optimalizácie sklonu cesty sa konať nebude. Údajne projektantka Ing. Kolenčíková má už spracovaný projekt, ktorý rieši alternatívu, ktorou je projekt cesty bez nutnosti odkopať kopec. Obci táto informácia nie je známa.

 **Bod 5**

Plán investícii na rok 2018

Starostka obce informovala o plánovanom stretnutí zástupcov spoločnosti TURVOD a.s. s vlastníkmi pozemkov, ktorých sa bude týkať vecné bremeno spojené s realizáciou kanalizácie. Stretnutie sa bude konať dňa 10.04.2018 o 10:00 hod. na obecnom úrade v Dolnom Kalníku.

**Bod 6**

Rôzne

Starostka obce spolu s poslancami prerokovali aktivity ktoré sú v obci naplánované na jarné obdobie. Dohodli termín brigády v obci na 21.4.2018, objednanie VKK na víkend od 20.4 do 23.4.2018

Stavanie mája na 30.4.2018

**Bod 7**

Diskusia

**Bod 8**

Záver

Na záver starostka obce poďakovala poslancom a účastníkom zasadnutia za účasť.

Dolnom Kalníku dňa 28.03.2018

Zapísal: Ing. Pavol Sedmák

Overil: Ing. Ivana Kostrábová

 Pavol Huntata